अम्बाला. रेलवे स्टेडियम में विभाग की ओर से शुक्रवार फ्लावर शो का आयोजन किया गया। इसमें रेलवे के सभी मंडलों के कर्मचारियों व अधिकारियों ने भाग लिया। फ्लावर शो का उद्घाटन नार्दन रेलवे महाप्रबंधक आरके कुलश्रेष्ठ ने किया। इस अवसर पर नवीन चोपड़ा पीसीआई नार्दन रेलवे व अम्बाला रेल प्रबंधक दिनेश कुमार सहित सभी अधिकारी मौजूद रहे।
कैंट स्थित रेल विहार स्टेडियम में लगी पुष्प प्रदर्शनी अपने आप में सब कुछ बताने और दिखाने में सक्षम रही। 63वीं पुष्प प्रदर्शनी का आयोजन उत्तर रेलवे के अम्बाला मंडल ने किया। इसमें फिरोजपुर, मुरादाबाद ,दिल्ली, लखनऊ और अम्बाला मंडल ने अपनी काबलियत का प्रदर्शन किया। बच्चों समेत सभी ने रंग-बिरंगे फूलों को निहार लुत्फ उठाया। प्रदर्शनी देखने आए लोगो ने बताया कि उन्होंने पहली बार इतनी संख्या में भिन्न-भिन्न प्रकार के फूल देखे और उन्हें उनके नाम से जानने का मौका मिला।
फूलों को निहारते हुए लोगों ने ली सेल्फी...
पुष्प प्रदर्शनी को देखने खुद उत्तर रेलवे के महाप्रबंधक आरके कुलश्रेष्ठ पहुंचे। उन्होंने ही प्रदर्शनी का शुभारंभ कर इसे आमजन को समर्पित किया। करीब एक घंटे तक महाप्रबंधक समेत अन्य मंडलों के अफसरों ने डेलिया, रोजेज, फाइक्सस,पेटिनिया समेत अन्य किस्मों के फूलों को निहारा और मंडलों के प्रबंधकों को इसकी बधाई दी। महाप्रबंधक ने मीडिया से बात करते हुए कहा कि भविष्य में भी इस तरह की पुष्प प्रदर्शनियां बड़े स्तर पर लगनी चाहिए ताकि लोगो का इस तरफ रुझान बढ़। फूलों से सजी रंग-बिरंगी प्रदर्शनी अपने आप में सब कुछ बयां कर रही थी और प्रदर्शनी की खास बात यह भी रही कि महिला अफसरों को धूप न लगे इसके लिए उत्तर रेलवे के स्काउट्स एवं गाइड विंग ने भी रंग-बिरंगी छतरियों का इंतजाम कर रखा था और यह छतरिया उन्होंने धूप से बचाने के लिए लगातार खोल रखी थी।
दिल्ली व अम्बाला छाए...
फ्लावर शो के दौरान जज की भूमिका मानसी कुलश्रेष्ठ अध्यक्ष नार्दन रेलवे वूमेन वेलफेयर आर्गेनाइजेशन,डाॅ. वाई सी गुप्ता,डाॅ. यशवंत सिंह व डाॅ. हवा सिंह ने बखूबी निभाई। इस दौरान दिल्ली मंडल को विजेता घोषित किया गया। अम्बाला मंडल व लखनऊ फर्स्ट रनरअप विजेता रहे।
hin_Deva hin_Deva hin_Deva hin_Deva awa_Deva awa_Deva